Suomen salossa
Honkaen keskellä mökkini seisoo
 Suomeni soreassa salossa.
 Honkaen väliltä sintävä selkä
 Vilkkuvi koittehen valossa.
 Hoi laari laa!
 Kaiku mun saloni, Suomeni maa!

 Kaukana käkönen korvessa kukkuu,
 Sulhonsa suloutta ylistää.
 Paimenten soitanto laitumen tieltä
 Ääntänsä korviini vilistää.
 Hoi laari laa!
 Kaiku mun saloni, Suomeni maa!

 Omanpa henkeni kieltä ne puhuu,
 Honkaen humina ja luonto muu.
 Itse en sydäntä hillitä taida;
 Riemusta soikohon raikas suu:
 Hoi laari laa!
 Kaiku mun saloni, Suomeni maa!

Y[rjö Koskinen].

Lähde: Suometar 18.04.1856.

Yrjö Koskinen
Runot
Suometar
1856